Sinquefield Cup

**Sinquefield Cup** je šahovski turnir u St. Louisu, Missouri, SAD, u čast Rexa Sinquefielda i njegove supruge Jeanne, osnivača Chess Club and Scholastic Center of Saint Louis.

## 2013. 
Prvo izdanje (2013 Saint Louis International) održavalo se od 9. do 15. septembra 2013. na Chess Club and Scholastic Center of Saint Louis St. Louisu, Missouri, SAD. Četiri šahovska velemajstora igrali su klasičnu vremensku konstrolu (40 poteza u 90 minuta sa inkrementom od 30 sekundi od prvog poteza, koje prati 30 minuta za ostatak igre) u duplom round-robin turniru. Magnus Carlsen, Levon Aronjan, Hikaru Nakamura i Gata Kamsky suočavali su se jedni s drugima. Ukupni nagradni fond bio je 170.000 $, od kojih je 70.000 $ za pobjednika, 50.000 $ za drugo mjesto, 30.000 $ za treće i 20.000 $ za četvrto. Prosječan FIDE rating bio je 2797, dotad najveći u historiji šaha. Ceremonija otvaranja održana je 8. septembra 2013, a prvo kolo počelo je sljedećeg dana. Ovo je bio posljednji turnir za Magnusa Carlsena prije njegovog meča za titulu svjetskog prvaka 2013. s Viswanathanom Anandom u Chennaiju (Indija).

:

## 2014. 
Drugo izdanje održano je od 27. augusta do 7. septembra, opet u Chess Club and Scholastic Center of Saint Louis. Događaj u 2013. bio je najjači šahovski turnir ikada održan u SAD-u dotad. Ipak, izdanje za 2014 numerički je najjači turnir u ukupnoj historiji šaha ako se mjeri prema prosječnim Elo-rejtinzima od 2802 za šest takmičara, svi u top deset FIDE-inog Elo sistema.

Šest velemajstora opet je igralo po moderniziranoj klasičnoj kontroli vremena od 40 poteza u 90 minuta sa dodatkom od 30 sekundi za svaki potez, koje prati dodatnih 30 minuta plus dodatak po potezu za ostatak igre, u dvokružnom turniru po Bergerovom sistemu. Sa šest igrača koji su bili prisutni (Magnus Carlsen, Levon Aronjan, Fabiano Caruana, Hikaru Nakamura, Veselin Topalov i Maxime Vachier-Lagrave), turnir se sastojao od deset rundi sa 10 igara za svakog učesnika. Prema FIDE rejtingu, igrači su bili: 1, 2, 3, 5, 8 i 9 u svijetu.

Ukupan nagradni fond je porastao na 315.000 $.

:

Finalni rezultati su bili prema sljedećoj tabeli:

:
Nakon 7. kola Caruana je ostvario 7-0, što je Aronjan opisao kao "historijski podvig". Caruana je konačno završio turnir sa 8,5/10, s najboljim rejting-performansom ikad na jednom turniru, pobjeđujući rezultat Magnusa Carlsena iz Nanjinga 2009. i Anatolija Karpova iz Linaresa 1994. Poredi se sa Fischerovom 20. igrom pobjednosnog niza tokom 1970-71.

## 2015. 
Treće izdanje održano je od 22. augusta do 3. septembra, na istom mjestu kao revanš u Grand Chess Touru 2015. Turnir je predstavio sedam top igrača svijeta, podvig koji je nadmašio samo turnir AVRO 1938. Sinquefield Cup je također najjači turnir predstavljen 2015. na Grand Chess Touru s prosječnim FIDE rejtingom od 2795.

Turnir je igran u 9. kola. Vremenska kontrola za svako kolo bila je 40 poteza u 2 sata, zatim 1 sat za ostatak partije sa dodatkom od 30 sekundi od 41. poteza.  Wesley So je pozvan na turnir i pridružio se devetorici ostalih koji su sudjelovali u Grand Chess Touru.

## 2016. 
4. Sinquefield Cup održan je od 4. do 16. augusta 2016. i bio je drugi turnir u sklopu 2. Grand Chess Toura. Termin je bio pomjeren zbog preklapanja sa Šahovskom olimpijadom u Bakuu. Pozivnicu organizatora dobio je Ding Liren. Vladimir Kramnik povukao se zbog zdravstvenih razloga. Zamijenio ga je njegov zemljak Pjotr Svidler.

Nagradni fond bio je 300.000 $, od čega je pobjedniku pripalo 75.000, kao i bodovi za ukupni plasman u Grand Chess Touru. Tempo igre bio je 120 minuta za prvih 40 poteza, a zatim 60 minuta za ostatak partije uz dodatak od 30 sekundi po potezu počevši od 41. poteza. U slučaju da dva igrača podijele mjesto igrale bi se 2 partije po ubrzanom tempu (10 minuta + 5 sekundi po potezu počevši od 1. poteza). Ako bi rezultat i dalje bio neriješen, uslijedile bi 2 blic-partije (5 minuta + 2 sekunde po potezu počevši od 1. poteza), a zatim Armagedon-partija. (Svi rejtinzi navedeni u donjoj tabeli uzeti su prema stanju u augustu 2016.)

Turnir je osvojio Wesley So s 5,5 bodova iz 9 partija (+2, -0, =7) ispred Veselina Topalova, Viswanathana Ananda i bivših pobjednika ovog turnira, Levona Aronjana i Fabiana Caruane.

:

## 2017. 
Peti Sinquefield Cup je održan od 2. augusta do 11. augusta 2017, i bio je treći dio Grand Chess Tour-a 2017. Osvojio ga je Maxime Vachier-Lagrave, sa 6 od 9 poena (+3-0=6).

:

## 2018. 
:
Šesti Sinquefield Cup bio je četvrta stanica Grand Chess Toura 2018; Carlsen, Caruana i Aronjan podijelili su prvo mjesto, s 5½ bodova iz devet partija (+2 −0 =7). Izvlačenjem kuglica trebalo je biti određeno koja će dvojica razigravati za titulu. Carlsen je prigovorio takvom slučajnom odabiru i predložio da sva trojica razigravaju. Caruana se nije složio s time jer je već imao zakazano razigravanje s Wesleyjem Soom za mjesto na London Chess Classicu 2018. istog dana (Caruana je kasnije dobio Soa 1,5–0,5). Trojka je došla do kompromisa da podijele titulu.

## 2019. 
Sedmi Sinquefield Cup održan je od 17. do 29. augusta 2019. i bio je peta stanica Grand Chess Toura 2019. Turnir je osvojio Ding Liren nakon razigravanja protiv Magnusa Carlsena. Obojica su imala 6½ bodova iz 11 partija (+2 −0 =9). Nagradni fond iznosio je 325.000 $, a pobjedniku je pripalo 82.500 $.

:

:

## Reference 
## Vanjski linkovi 
* Službena stranica

Kategorija:Šah u Sjedinjenim Američkim Državama
Kategorija:Šahovska takmičenja
Kategorija:2013. u šahu
Kategorija:2014. u šahu
Kategorija:2015. u šahu